**LIKOVNA KULTURA I LIKOVNA UMJETNOST**

Uvjeti za upis:

### Na prijemni ispit diplomskog studija Likovne kulture i likovne umjetnosti na Umjetničkoj akademiji Sveučilišta u Splitu mogu se prijaviti studenti koji su završili preddiplomski studij Likovne kulture i likovnih umjetnosti te studenti koji su završili srodan preddiplomski (ili integrirani) sveučilišni studij u Republici Hrvatskoj (Umjetnička akademija Sveučilišta u Splitu, Akademija likovnih umjetnosti Sveučilišta u Zagrebu, Akademija primijenjenih umjetnosti Sveučilišta u Rijeci, Umjetnička akademija Sveučilišta J.J.Strossmayer u Osijeku, Tekstilno-tehnološki fakultet, Arhitektonski fakultet, Učiteljski fakultet, Grafički fakultet, [Filozofski fakultet - Odsjek za povijest umjetnosti](http://www.ffri.uniri.hr/hr/odsjeci-i-katedre/povijest-umjetnosti/221-povijestumjetnosti.html), ) ili u inozemstvu.

Pismeni test iz povijesti umjetnosti je eliminacijski i ne ulazi u ukupan zbir bodova, a polažu ga svi pristupnici sa srodnih studija.

Nakon objave liste pristupnika koji su prošli test iz povijesti umjetnosti, isti pristupaju prijemnom ispitu.

Prijemni ispit diplomskog studija Likovne kulture i likovne umjetnosti na Umjetničkoj akademiji Sveučilišta u Splitu sastoji se od: pregleda mape radova, pisanja eseja i razgovora.

- Mapa radova sastoji se od radova kandidata/kandidatkinje iz područja likovnih umjetnosti; slikarstva, grafike, kiparstva, filma i videa. Mapa mora sadržavati najmanje dvadeset pet (25) radova te CD ili DVD sa kvalitetnim snimkama istih radova, te onih radova koje zbog svoje veličine ili vrste materijala nije bilo moguće prezentirati u originalu.

- Pisani esej, na odabranu temu ili teme, pruža uvid povjerenstvu o osposobljenosti kandidata za kompetentno izražavanje i elaboriranje teme iz područja likovnih umjetnosti te njene moguće uloge i primjene u širem kontekstu.

- Razgovorom se propituje motivacija za studij, razgovara se o radovima predanim u mapi, eseju, analiziraju radovi iz područja likovnih umjetnosti.

|  |  |  |  |  |  |
| --- | --- | --- | --- | --- | --- |
| **LIKOVNA KULTURA I LIKOVNA UMJETNOST** | | | | | |
| Test iz Povijesti umjetnosti **\***  min. 50% | OCJENA 1. STUPNJA  max. 20 | MAPA  min. 10  max. 20 | ESEJ  min. 10  max. 20 | RAZGOVOR  min. 20  max. 40 | UKUPNO  min. 50  max. 100 |

\* Test iz povijesti umjetnosti (pismeni), eliminacijski je i ne ulazi u ukupan zbir bodova,

polažu ga svi pristupnici sa srodnih studija. Minimum je 50% točnih odgovora.

Uspjeh na ispitu određuje se zbrajanjem bodova u navedenim kategorijama. Na ispitu je moguće postići najviše 100 bodova. Razredbeni prag iznosi 50 bodova.

Primljeni kandidati i kandidatkinje dužni su tijekom diplomskog studija položiti kolegije onog profila za koje, nakon uvida u priloženu dokumentaciju ECTS koordinator/predstojnik odsjeka zaključi da su u prethodnom školovanju bili nedovoljno zastupljeni.